Sulšečanska kapałka swj. Marka wobsteji 300 lět – Za ponowjenje Božeho domu su wjesnjenjo sobu darowali
Słónčne pruhi Sulšečansku kapałku swj. Marka wobdawaja. Ze swojimi přećelnymi ćopłymi barbami skutkuje wona runjewon přeprošowaca. „Loni nazymu smy kapałku ponowili, wonkowny wobmjetk wobarbili a sćěny nutřka wobělili. Tež wotwodźowanski system dešćikoweje wody je ponowjeny“, praji wjesny předstejićer Jurij Brösan. „Nětko chcemy hišće zwóńcu zwuporjedźeć a wobarbić.“ Hromadźe z Pětrom Kumerom, Janom Kumerom a Pawołom Čórlichom angažuje so wón w předsydstwje kapałki. Kónc februara běchu we wsy pjenjezy zběrali, zo móhli swójski podźěl wsy za saněrowanje zwjesć. „Dokonjane je“, zdychnje Jurij Brösan a so za kóždy jednotliwy dar dźakuje. „Nětko móžemy 300lětny jubilej kapałki 24. apryla woswjećić.“
Drohotne dary zničene
hrv_Latn szl_Latn slv_Latn